section_heading: Konačan poraz i smrt sina
paragraph_text: Tijekom prethodnih deset godina Margaret je stekla reputaciju agresije i bezobzirnosti, ali nakon tog poraza i smrti jedinog sina bila je potpuno slomljena duha. Nakon što ju je William Stanley na kraju bitke odveo u zarobljeništvo, Margareta je bila zatvorena po naredbi kralja Eduarda IV. Prvo su ju poslali u dvorac Wallingford, a potom prebacili u sigurniji Londonski Tower. Henrik VI. također je zatvoren u Toweru nakon Tewkesburyja i tamo je umro u noći 21. svibnja; uzrok njegove smrti nije poznat, iako se sumnjalo na ubojstvo (što bi u potpunosti osiguralo krunu za Eduarda i njegovo potomstvo). Godine 1472. godine smještena je pod skrbništvom svoje nekadašnje dvorske dame Alice Chaucer, vojvotkinjom od Suffolka, gdje je ostala sve dok je Luj XI. nije otkupio 1475. godine.